রুশ–পোলিশ যুদ্ধ (১৬৫৪–১৬৬৭)
রুশ–পোলিশ যুদ্ধ (১৬৫৪–১৬৬৭), তের বছরের যুদ্ধ, উত্তরের প্রথম যুদ্ধ অথবা ইউক্রেনের জন্য যুদ্ধ ছিল রাশিয়া ও পোল্যান্ড–লিথুয়ানিয়ার মধ্যে সংঘটিত একটি গুরুত্বপূর্ণ যুদ্ধ। পোল্যান্ড–লিথুয়ানিয়া প্রথমদিকের কয়েকটি খণ্ডযুদ্ধে পরাজিত হলেও পরবর্তীতে ক্রমশ বিজয়ী হতে থাকে। কিন্তু পোল্যান্ড–লিথুয়ানিয়ার দুর্বল অর্থনীতি, অভ্যন্তরীণ সঙ্কট ও গৃহযুদ্ধের ফলে তারা যুদ্ধবিরতিতে স্বাক্ষর করতে বাধ্য হয়। এই যুদ্ধের ফলে রাশিয়া বিরাট একটি অঞ্চল লাভ করে এবং পূর্ব ইউরোপে একটি নতুন বৃহৎ শক্তি হিসেবে আবির্ভূত হয়।